DOLOŽKA

finančných, ekonomických, environmentálnych vplyvov, vplyvov na zamestnanosť a podnikateľské prostredie

Prvá časť - Odhad dopadov na verejné financie
Navrhovaný zákon  upravuje poskytovanie štátnej sociálnej dávky príplatku k príspevku pri narodení dieťaťa, ktorým štát prispieva rodičom na výdavky spojené so zabezpečením nevyhnutných potrieb prvorodeného dieťaťa. 
Príplatok k príspevku pri narodení dieťaťa si vyžiada  v roku 2007 výdavky v sume cca 288 mil. Sk. V roku 2008 si príplatok k príspevku pri  narodení dieťaťa vyžiada výdavky v sume cca 294 mil. Sk, v roku 2009 cca  300 mil. Sk. 
Predpokladané čerpanie finančných prostriedkov na novelu zákona o  príspevku pri narodení dieťaťa a príspevku rodičom bude riešené v rámci rozpočtovej kapitoly Ministerstva práce, sociálnych vecí a rodiny Slovenskej republiky  a to len v prípade schválenia týchto výdavkov Ministerstvom financií Slovenskej republiky v rámci uplatňovaného návrhu prioritných výdavkových titulov na roky 2007 – 2009. 
Druhá časť - Odhad dopadov na obyvateľov, hospodárenie podnikateľskej sféry a iných právnických osôb
Uvedený návrh zákona, ktorý podporuje rodiny s malými deťmi, bude mať pozitívny dopad na obyvateľov.  Nepredpokladá sa negatívny dopad na  hospodárenie podnikateľskej sféry a iných právnických osôb.
Tretia časť - odhad dopadov na životné prostredie 
Návrh zákona nebude mať negatívny dopad na životné prostredie na miestnej, regionálnej aj celoslovenskej úrovni.
Štvrtá časť – Odhad dopadov na zamestnanosť
Navrhovaný zákon nepredpokladá  dopad na zamestnanosť. 
Piata časť – Analýza vplyvov na podnikateľské prostredie
Navrhovaný zákon nepredpokladá dopad na podnikateľské prostredie. 
.